b'\n_START_ARTICLE_\nCvelferija\n_START_PARAGRAPH_\nCvelferija (srbsko: \xd0\xa6\xd0\xb2\xd0\xb5\xd0\xbb\xd1\x84\xd0\xb5\xd1\x80\xd0\xb8\xd1\x98\xd0\xb0) je regija na Hrva\xc5\xa1kem, ki obsega devet vasi v okolici \xc5\xbdupanje na severovzhodu dr\xc5\xbeave, ob meji z Bosno in Hercegovino ter Srbijo. Vasi Vrbanja, Soljani, Stro\xc5\xa1inci, Drenovci, \xc4\x90uri\xc4\x87i, Ra\xc4\x8dinovci, Gunja, Rajevo Selo in Posavski Podgajci so teritorialno vklju\xc4\x8dene v Vukovarsko-sremsko \xc5\xbeupanijo in geografsko le\xc5\xbeijo v pokrajini Srem, medtem ko se mesto \xc5\xbdupanja in naselja zahodno od Cvelferije nahajajo v Slavoniji.\n_START_SECTION_\nIzvor naziva\n_START_PARAGRAPH_\nNaziv Cvelferija izhaja iz voja\xc5\xa1kega jezika iz \xc4\x8dasov tur\xc5\xa1kih vpadov. V tem \xc4\x8dasu je obmo\xc4\x8dje predstavljalo dvanajsto stotnijo. Po nem\xc5\xa1ki besedi zw\xc3\xb6lf, ki pomeni dvanajst, je bilo obmo\xc4\x8dje poimenovano Cvelferija. Ker so bile te vasi na mejnih obmo\xc4\x8djih s Turki, so tukaj\xc5\xa1nje prebivalce poimenovali Grani\xc4\x8darji._NEWLINE_Cvelferija ima tudi danes mejno vlogo, resda ne tako kot v \xc4\x8dasu Vojne krajine, ker se nahaja na meji z Bosno in Hercegovino na jugu ter Srbijo na vzhodu._NEWLINE_Termin Cvelferija se uporablja tudi \xc5\xa1e dandanes.\n_START_SECTION_\nKulturno delovanje\n_START_PARAGRAPH_\nVsako leto se v eni od vasi Cvelferije priredi kulturna manifestacija pod imenom\xc2\xa0\xc2\xbbRaspjevana Cvelferija\xc2\xab\xc2\xa0(Pojo\xc4\x8da Cvelferija), v kateri sodelujejo kulturno umetni\xc5\xa1ka dru\xc5\xa1tva iz Cvelferije in njihovi gosti.'